Munro-kuns by EHS - Mogol Pos
Munro-kuns by EHS
LEPHALALE — Hoërskool Ellisras het Dinsdag 23 April 'n Talentaand aangebied en Donderdag 25 April bied hulle 'n Kunsdinee aan. Skilderye van 'n oudleerder, Munro, sal tydens die twee aande uitgestal word. Hy het ook 'n skildery aan die skool geskenk.
Te koop vir R58 000
Die leerders wat Verbruikerstudie as vak het gaan al die kos ('n driegangmaal) vir die Kunsdinee op 25 April maak.
Geskenk aan die skool
Munro sê kuns was in daardie jare nie eers as 'n beroep beskou nie en net die vreemdste, die linksste en liberaalste van die linkerbreiners het dit as 'n opsie oorweeg.
Hy het eers Teologie en later kuns studeer aan die destydse PU vir CHO (nou Noordwes Universiteit) en alhoewel hy nie sy studies in Teologie voltooi het nie, het hy steeds 'n intieme verhouding met sy Skepper. Sy verhouding met die Here is sy dryfveer, passie en sy rigting.
Hy het in 1998 'n voltydse skilder geword. Sy werk is oorspronklik en hy vind voortdurend nuwe tegnieke om sy kuns te vergestalt soos die boutoerusting wat hy gebruik vir nuwe verftegnieke. Vir hom is kuns 'n instrument van bevryding.
Hy is van mening dat "as mens vashaak by onvergewensgesindheid, is jou hele lewe moeiliker en bring dit wrang vrugte voort waaraan mens lank eet". Sy raad aan almal is: "laat hulle wat wil jaag, verbygaan, wag vir die wat stadiger is en maak die tenke wat leeg is vol uit jou eie tenk."
Tot op hede is daar reeds 12 000 oorspronklike Munro-skilderye verkoop.
Beide Munro en sy vrou, Janine, het in 1985 aan die Hoërskool Ellisras gematrikuleer. Hulle is "high school sweethearts".